

Lietuvos Respublikos Vyriausybė

**nutarimas**

**DĖL LIETUVOS RESPUBLIKOS VYRIAUSYBĖS 2014 M. LAPKRIČIO 26 D. NUTARIMO NR. 1326 „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS PRIEDO PATVIRTINIMO“ PAKEITIMO**

2021 m. vasario 17 d. Nr. 100

Vilnius

Lietuvos Respublikos Vyriausybė n u t a r i a:

Pakeisti Lietuvos Respublikos Vyriausybės 2014 m. lapkričio 26 d. nutarimą Nr. 1326 „Dėl 2014–2020 metų Europos Sąjungos fondų investicijų veiksmų programos priedo patvirtinimo“ ir 9 punktą išdėstyti taip:

„9. Asignavimų valdytojai, prisiimdami įsipareigojimus pagal sudarytas projektų sutartis, gali viršyti (ne daugiau, negu nurodyta šio punkto lentelėje) 2014–2020 metų Europos Sąjungos fondų investicijų veiksmų programos prioritetų administruojamoms priemonėms įgyvendinti skiriamas ES fondų lėšas. Projektams skiriama Lietuvos Respublikos valstybės biudžeto lėšų suma gali būti viršyta tiek, kiek būtina, prisiimant papildomus įsipareigojimus dėl ES fondų lėšų ir siekiant išlaikyti 2014–2020 metų Europos Sąjungos fondų investicijų veiksmų programos prioritetams nustatytą ES fondų lėšų ir nacionalinių lėšų santykį, jeigu šiam santykiui išlaikyti neužtenka kitų nacionalinių finansavimo šaltinių.

*lentelė*

|  |  |  |  |  |  |
| --- | --- | --- | --- | --- | --- |
| Eil. Nr. | Veiksmų programos prioritetas | Ministerija, pagal kompetenciją atsakinga už bendrai finansuojamus iš ES struktūrinių fondų lėšų ūkio sektorius | ES struktūrinis fondas | Dydis, kuriuo prisiimant įsipareigojimus galima viršyti numatytas ES lėšas | Dydis, kuriuo išmokama suma gali viršyti numatytas ES lėšas |
| Procentai | Eurai | Procentai | Eurai |
| 1. | 1. Mokslinių tyrimų, eksperimentinės plėtros ir inovacijų skatinimas | Švietimo, mokslo ir sporto ministerija | Europos regioninės plėtros fondas | 20,12 | 52 300 000 | 19,69 | 51 200 000 |
| Ekonomikos ir inovacijų ministerija | Europos regioninės plėtros fondas  | 39,60 | 156 800 000 | 34,60 | 137 000 000 |
| 2. | 2. Informacinės visuomenės skatinimas | Susisiekimo ministerija | Europos regioninės plėtros fondas  | 2,26 | 4 080 000 | 2,26 | 4 080 000 |
| 3. | 3. Smulkiojo ir vidutinio verslo konkurencingumo skatinimas | Ekonomikos ir inovacijų ministerija | Europos regioninės plėtros fondas  | 17,12 | 97 000 000 | 13,76 | 78 000 000 |
| 4.  | 4. Energijos efektyvumo ir atsinaujinančių išteklių energijos gamybos ir naudojimo skatinimas | Energetikos ministerija | Europos regioninės plėtros fondas  | 102,44 | 70 384 000 | 101,86 | 69 984 000 |
| Energetikos ministerija | Sanglaudos fondas | 12,16 | 37 816 000 | 9,33 | 29 016 000 |
| Ekonomikos ir inovacijų ministerija | Europos regioninės plėtros fondas  | 47,16 | 11 882 000 | 43,66 | 11 000 000 |
| 5.  | 5. Aplinkosauga, gamtos išteklių darnus naudojimas ir prisitaikymas prie klimato kaitos | Aplinkos ministerija | Europos regioninės plėtros fondas  | 1,00 | 667 000 |  |  |
| Aplinkos ministerija | Sanglaudos fondas | 1,68 | 12 000 000 |  |  |
| Ekonomikos ir inovacijų ministerija | Europos regioninės plėtros fondas  | 1,02 | 230 000 |  |  |
| Vidaus reikalų ministerija | Europos regioninės plėtros fondas | 18,37 | 3 300 000 |  |  |
| Kultūros ministerija | Europos regioninės plėtros fondas | 5,45 | 4 942 000 |  |  |
| 6.  | 6. Darnaus transporto ir pagrindinių tinklų infrastruktūros plėtra | Energetikos ministerija | Europos regioninės plėtros fondas  | 9,88 | 10 000 000 |  |  |
| Susisiekimo ministerija | Europos regioninės plėtros fondas  | 9,17 | 20 000 000 |  |  |
| Susisiekimo ministerija | Sanglaudos fondas | 2,07 | 16 000 000 |  |  |
| 7. | 7. Kokybiško užimtumo ir dalyvavimo darbo rinkoje skatinimas | Socialinės apsaugos ir darbo ministerija | Europos socialinis fondas | 13,66 | 50 950 000 | 12,34 | 46 000 000 |
| Vidaus reikalų ministerija | Europos regioninės plėtros fondas | 4,45 | 13 140 540 | 4,45 | 13 140 540 |
| 8. | 8. Socialinės įtraukties didinimas ir kova su skurdu | Socialinės apsaugos ir darbo ministerija | Europos regioninės plėtros fondas  | 10,89 | 12 000 000 |  |  |
| Socialinės apsaugos ir darbo ministerija | Europos socialinis fondas | 3,23 | 5 300 000 | 1,4 | 2 300 000 |
| Vidaus reikalų ministerija | Europos regioninės plėtros fondas | 6,74 | 3 000 000 |  |  |
| Vidaus reikalų ministerija | Europos socialinis fondas | 31,68 | 6 018 723 | 8,95 | 1 700 000 |
| Sveikatos apsaugos ministerija | Europos regioninės plėtros fondas | 6,85 | 13 897 500 | 6,85 | 13 897 500 |
| Sveikatos apsaugos ministerija | Europos socialinis fondas | 12,38 | 6 800 000 | 12,38 | 6 800 000 |
| 9. | 9. Visuomenės švietimas ir žmogiškųjų išteklių potencialo didinimas | Švietimo, mokslo ir sporto ministerija | Europos regioninės plėtros fondas  | 15,66 | 32 660 000 | 9,11 | 19 000 000 |
| Švietimo, mokslo ir sporto ministerija | Europos socialinis fondas | 9,77 | 37 408 597 | 6,27 | 24 000 000 |
| Ekonomikos ir inovacijų ministerija | Europos socialinis fondas | 3,55 | 2 500 000 |  |  |
| 10. | 10. Visuomenės poreikius atitinkantis ir pažangus viešasis valdymas | Vidaus reikalų ministerija | Europos socialinis fondas | 7,68 | 8 251 000 | 0,68 | 731 000 |

Išmokama ES fondų lėšų suma gali viršyti (ne daugiau, negu nurodyta šio punkto lentelėje) 2014–2020 metų Europos Sąjungos fondų investicijų veiksmų programos atitinkamų prioritetų asignavimų valdytojų administruojamoms priemonėms, finansuojamoms iš atitinkamo ES struktūrinio fondo, įgyvendinti skiriamų šiuo nutarimu patvirtinto 2014–2020 metų Europos Sąjungos fondų investicijų veiksmų programos priedo 1 lentelėje „Europos Sąjungos (toliau – ES) struktūrinių fondų lėšų, nacionalinių lėšų ir veiklos lėšų rezervo paskirstymas 2014–2020 metų Europos Sąjungos fondų investicijų veiksmų programos (toliau – veiksmų programa) prioritetams įgyvendinti, eurais“ nurodytas sumas.“

Ministrė Pirmininkė Ingrida Šimonytė

Finansų ministrė Gintarė Skaistė